C-529/11. sz. ügy

Olaitan Ajoke Alarape és Olukayode Azeez Tijani

kontra

Secretary of State for the Home Department

(az Upper Tribunal [Immigration and Asylum Chamber] London [Egyesült Királyság] által benyújtott előzetes döntéshozatal iránti kérelem)

„Személyek szabad mozgása — 1612/68/EGK rendelet — 12. cikk — Korábban valamely más tagállamban munkát végző tagállami állampolgár elvált házastársa — Tanulmányait a fogadó tagállamban folytató nagykorú gyermek — Harmadik állam állampolgárának tartózkodási joga — 2004/38/EK irányelv — 16—18. cikk — Uniós polgár egyik tagállam állampolgárságával sem rendelkező családtagjainak huzamos tartózkodási joga — Jogszerű tartózkodás — A hivatkozott 12. cikken alapuló tartózkodás”

Összefoglaló – A Bíróság ítélete (második tanács), 2013. május 8.

Személyek szabad mozgása – Munkavállalók – A családtagok tartózkodási joga – A munkavállaló gyermekének a fogadó tagállam által biztosított oktatásban való részvételhez való joga és az ehhez kapcsolódó tartózkodási jog – A gyermek nagykorúvá válása – Hatás hiánya – A szülők házasságának felbontása vagy az egyedüli uniós polgár szülő migráns munkavállalói jogállásának megszűnése – Hatás hiánya (A 2004/38 irányelvvel módosított 1612/68 tanácsi rendelet, 12. cikk) Személyek szabad mozgása – Munkavállalók – A családtagok tartózkodási joga – Nagykorúvá vált, oktatásban részt vevő gyermek szülőjének a fogadó tagállamban való tartózkodáshoz való származékos joga – Megengedhetőség, amennyiben e gyermeknek szüksége van szülője jelenlétére és gondoskodására – A nemzeti bíróság általi értékelés (A 2004/38 irányelvvel módosított 1612/68 tanácsi rendelet, 12. cikk) Személyek szabad mozgása – Munkavállalók – A családtagok tartózkodási joga – Egyik tagállam állampolgárságával sem rendelkező családtag – A tartózkodási időszakoknak kizárólag az 1612/68 rendelet 12. cikke alapján, a 2004/38 irányelvben előírt kötelezettségek teljesítése nélkül történő figyelembevétele – Megengedhetetlenség (1612/68 tanácsi rendelet, 12. cikk; 2004/38 európai parlamenti és tanácsi irányelv, 7. cikk, (1) és (2) bekezdés)

Lásd a határozat szövegét. (vö. 24–27. pont) A 2004/38 irányelvvel módosított, a munkavállalók Közösségen belüli szabad mozgásáról szóló 1612/68 rendelet 12. cikke szerinti oktatáshoz való jogával élő, nagykorúvá vált gyermek szülője továbbra is származékos tartózkodási joggal rendelkezhet ugyanezen cikk értelmében, amennyiben e gyermeknek továbbra is szüksége van szülője jelenlétére és gondoskodására tanulmányai folytatásához és befejezéséhez, aminek az előtte folyó ügy összes körülményének figyelembevételével való vizsgálata a nemzeti bíróság feladata. (vö. 28., 31. pont és a rendelkező rész 1. pontja) Az uniós polgár egyik tagállam állampolgárságával sem rendelkező családtagjai által valamely fogadó tagállamban kizárólag a 2004/38 irányelvvel módosított, a munkavállalók Közösségen belüli szabad mozgásáról szóló 1612/68 rendelet 12. cikke alapján – és az ezen irányelv által a tartózkodási jog megszerzése tekintetében előírt feltételek teljesülése nélkül – eltöltött tartózkodási időszakokat nem lehet figyelembe venni az ezen irányelv szerinti huzamos tartózkodási jog e családtagok által történő megszerzése tekintetében. Az uniós polgár egyik tagállam állampolgárságával sem rendelkező családtagjai huzamos tartózkodási jogának megszerzése ugyanis mindenesetre azon ténytől függ, hogy egyfelől ezen uniós polgár maga megfelel az ezen irányelv 16. cikkének (1) bekezdésében rögzített feltételeknek, amelyek szerint a fogadó tagállamban való öt év folyamatos jogszerű tartózkodás szükséges, másfelől pedig az említett családtagok vele tartózkodtak az érintett időszak alatt. E tekintetben először azon feltételeket illetően, amelyeknek az uniós polgárnak meg kell felelnie, a jogszerű tartózkodás fogalma az ezen irányelvben, többek között annak 7. cikke (1) bekezdésében foglalt feltételeknek megfelelő tartózkodást kell, hogy jelentsen. Következésképpen az a tartózkodás, amely valamely tagállam jogával összhangban van, de nem felel meg az e 7. cikk (1) bekezdésében foglalt feltételeknek, nem tekinthető a 2004/38 irányelv említett 16. cikkének (1) bekezdése értelmében vett jogszerű tartózkodásnak. Másodszor a huzamos tartózkodási jognak az uniós polgár egyik tagállam állampolgárságával sem rendelkező családtagjai által történő megszerzését illetően az érintett időszakban az e polgárral történő tartózkodás kötelezettsége azt feltételezi, hogy e családtagok tekintetében szükségszerűen és egyidejűleg fennáll a 2004/38 irányelv 7. cikkének (2) bekezdése értelmében vett, az e polgárt kísérő vagy hozzá csatlakozó családtagokat megillető tartózkodási jog. Ebből az következik, hogy e jogszerzés tekintetében csak azon családtagok tartózkodási időszakai vehetők figyelembe, akik megfelelnek annak a feltételnek, hogy a 2004/38 irányelv 7. cikke (1) bekezdésének a), b) vagy c) pontjában foglalt feltételeket teljesítő uniós polgárt kísérik, vagy hozzá csatlakoznak. Az a körülmény tehát, hogy valamely uniós polgár egyik tagállam állampolgárságával sem rendelkező családtagja kizárólag az 1612/68 rendelet 12. cikke alapján tartózkodott valamely tagállamban, semmiféle hatást nem gyakorolhat a 2004/38 irányelv értelmében vett huzamos tartózkodási jog megszerzésére. (vö. 34–37., 39., 40., 48. pont és a rendelkező rész 2. pontja)

C-529/11. sz. ügy

Olaitan Ajoke Alarape és Olukayode Azeez Tijani

kontra

Secretary of State for the Home Department

(az Upper Tribunal [Immigration and Asylum Chamber] London [Egyesült Királyság] által benyújtott előzetes döntéshozatal iránti kérelem)

„Személyek szabad mozgása — 1612/68/EGK rendelet — 12. cikk — Korábban valamely más tagállamban munkát végző tagállami állampolgár elvált házastársa — Tanulmányait a fogadó tagállamban folytató nagykorú gyermek — Harmadik állam állampolgárának tartózkodási joga — 2004/38/EK irányelv — 16—18. cikk — Uniós polgár egyik tagállam állampolgárságával sem rendelkező családtagjainak huzamos tartózkodási joga — Jogszerű tartózkodás — A hivatkozott 12. cikken alapuló tartózkodás”

Összefoglaló – A Bíróság ítélete (második tanács), 2013. május 8.

Személyek szabad mozgása — Munkavállalók — A családtagok tartózkodási joga — A munkavállaló gyermekének a fogadó tagállam által biztosított oktatásban való részvételhez való joga és az ehhez kapcsolódó tartózkodási jog — A gyermek nagykorúvá válása — Hatás hiánya — A szülők házasságának felbontása vagy az egyedüli uniós polgár szülő migráns munkavállalói jogállásának megszűnése — Hatás hiánya (A 2004/38 irányelvvel módosított 1612/68 tanácsi rendelet, 12. cikk) Személyek szabad mozgása — Munkavállalók — A családtagok tartózkodási joga — Nagykorúvá vált, oktatásban részt vevő gyermek szülőjének a fogadó tagállamban való tartózkodáshoz való származékos joga — Megengedhetőség, amennyiben e gyermeknek szüksége van szülője jelenlétére és gondoskodására — A nemzeti bíróság általi értékelés (A 2004/38 irányelvvel módosított 1612/68 tanácsi rendelet, 12. cikk) Személyek szabad mozgása — Munkavállalók — A családtagok tartózkodási joga — Egyik tagállam állampolgárságával sem rendelkező családtag — A tartózkodási időszakoknak kizárólag az 1612/68 rendelet 12. cikke alapján, a 2004/38 irányelvben előírt kötelezettségek teljesítése nélkül történő figyelembevétele — Megengedhetetlenség (1612/68 tanácsi rendelet, 12. cikk; 2004/38 európai parlamenti és tanácsi irányelv, 7. cikk, (1) és (2) bekezdés)